Tiburón lobo

O tiburón loboLahuerta e Vázquez (2000), p. 182. Carcharhinus plumbeus, é unha especie de tiburón da familia dos carcarrínidos (Carcharhinidae) que vive nos océanos Atlántico (incluíndo o mar Mediterráneo), Índico e Pacífico.

Distínguese pola súa aleta dorsal que é máis alta que a doutros tiburóns.Ferrari, Andrea e Antonella Ferrari (2002): Sharks. New York: Firefly Books. ISBN 1-55209-629-7

 Características 
miniatura|esquerda|200px|Tiburón lobo pescado no Atlántico.

O tiburón lobo é un dos máis grandes tiburóns costeiros do mundo. As femias poden chegar aos 2-2,5 m de lonxitude, e os machos até 1,8 m. Ten o fociño arredondado, e máis curto que a media noutros tiburóns. Os dentes superiores teñen en xeral as cúspides irregulares, con bordos afiados. A primeira aleta dorsal é moi alta, e de forma triangular. A segunda aleta dorsal e anal están moi próximas unha doutra. A súa cor pode variar, nas partes superiores, desde un azulado a un gris apardazado con tonalidades de bronce; as inferiores son de cor branca ou amarela pálida.

 Historia natural 
 Hábitat 
Os tiburóns lobos nadan sos ou ben reunidos en grupos de tamaño variábel, separados por sexos.

Encóntranse comunmente sobre fondos lamentos ou areosos en augas costeiras pouco profundas, tales como baías, esteiros e até en portos, pero tamén nadan en augas máis profundas (200 m ou máis).

Viven en augas tropicais e temperadas de todo o mundo, ao oeste do Atlántico, desde Massachusetts até o Brasil; os xuvenís, son comúns e abundantes na parte baixa da baía de Chesapeake (Virxinia), e as zonas de cría se encontran desde a baía de Delaware até Carolina do Sur. Outras zonas de cría coñecidas son Marmaris e Muğla, en Turquía.

 Alimentación 
Mostran preferencia pola captura de presas pequenas de hábitos bentónicos. Comen peixes planos (curuxos, linguados etc.) corvinas (esciénidos), anguías, muxos, robalizas, polbos e lagostas.

 Reprodución 
miniatura|230px|Debuxo dun tiburón lobo.
O tiburón lobo é unha especie ovovivípara, con camadas de 15 a 20 crías.

 Estado de conservación 
Segundo a IUCN, o status do tiburón touro en 2012 era de VU (especie vulnerábel).Carcherhinus plumbeus na Lista vermella da IUCN. Versión febreiro de 2012.

 En Galicia 
Segundo Rodríguez Villanueva et al. (1992), o tiburón touro é visitante ocasional das augas galegas.Rodríguez Vi9llanueva et al. (1992), p. 91.
 Notas 

 Véxase tamén 

 Bibliografía 
 Compagno, Leonard; Marc Dando & Sarah Fowler (2005): Sharks of the World. New Jersey: Princeton University Press. ISBN 0-691-12072-2.
 Lahuerta Mouriño, F. e Vázquez Álvarez, F. X. (2000): Vocabulario multilingüe de organismos acuáticos. Santiago de Compostela: Xunta de Galicia. ISBN 84-453-2913-8.
 Rodríguez Villanueva, X. L. e Xavier Vázquez (1992): Peixes do mar de Galicia. (I) Lampreas raias e tiburóns. Vigo: Edicións Xerais de Galicia. ISBN 84-7507-654-8.

 Outros artigos 
 Tiburóns
 Carcarriniformes
 Carcarrínidos

 Ligazóns externas 
Carcharhinus plumbeus en ITIS. (en inglés) Consultada o 18/12/2012.
 Carcharhinus plumbeus en FishBase.  Consultada o 18/12/2012.
 Carcharhinus plumbeus en NCBI.  Consultada o 18/12/2012.

Categoría:Carcarrínidos
Categoría:Peixes de Galicia
Categoría:Peixes do océano Atlántico
Categoría:Animais descritos en 1827